text: Gylden ambolt til helikopter-chef
  24 oktober 2013 kl. 15.23
  Stifteren af helikopterfirmaet Bel Air i Esbjerg og Holsted, Susanne Hessellund, har modtaget dagbladet JydskeVEstkystens erhvervspris. Den hedder Den Gyldne Ambolt.
  Susanne Hessellund får prisen, fordi hun med sit helikopterfirma skaber arbejdspladser, omsætning, overskud, opmærksomhed, og respekt om både sig selv og vores landsdel. Sådan lød det fra chefredaktør Peter Orry, da han overrakte prisen.
  Historien om Bel Air er den klassiske iværksætterhistorie - krydret med vestjysk vilje, en olieindustri, som har forvandlet en hel landsdel - og så dygtig ledelse og forretningssans, sagde chefredaktøren.
  Bel Air er netop gået i gang med at bygge nyt hovedkvarter ved Esbjerg Lufthavn.
  